Dayandur Sevgin

Dayandur Sevgin (Tağıyev Dayandur Mikayıl oğlu; ) — Azərbaycanlı yazıçı, şair, publisist. Azərbaycan Yazıçılar Birliyinin üzvü (1999).

 Həyatı 
5 fevral 1959-cu ildə İmişli rayonunun Əlipənahlı (indiki Ağamalılar) kəndində doğulub. 1976-cı ildə Zərdab rayonunun Şəftəxal kənd orta məktəbini, 1982-ci ildə Sumqayıt Politexnik Texnikumunu, 2008-ci ildə isə Bakı Slavyan Universitetinin bədii yaradıcılıq fakültəsinin bitirib.

2000-ci ildən 2021-ci ilədək "Kaspi" qəzetində işləyib.

1999-cu ildən Azərbaycan Yazıçılar Birliyinin üzvüdür. Hazırda Yazıçılar birliyinin ədəbi orqanı "Ulduz" jurnalında poeziya və nəsr şöbəsinin müdiridir.

Ailəlidir, üç övladı var.

 Kitabları 
 Boyuma biçilən dərd. Bakı, Şirvan nəşr, 1998
 Açıl bənövşə, açıl. Bakı, Adiloğlu nəşriyyatı, 2000
 Mən bilmirəm ayrılmağın yolunu. Bakı, Vektor nəşr, 2003
 Üç rəngli göy qurşağı. Bakı, Vektor nəşr, 2007
 Əllidən o yana yollar yoxuşdu. Bakı, Şəms nəşriyyatı, 2009
 Xoş gəldin 55 yaşım. Bakı, Şəms nəşriyyatı, 2014
 Üç rəngli göy qurşağı. Bakı, Vektor nəşr, 2016
 İkinci addım. Bakı, Günəş MMC, 2019
 Dərdi şirindi bu yer üzünün. Bakı, Günəş MMC, 2024

 Təltifləri 
 2009 — Prezident təqaüdü.
 2014 — Rəsul Rza mükafatı.
 2015 — Şahmar Əkbərzadə adına Beynəlxalq Ədəbiyyat Mükafatı.
 2024 — Nazim Hikmət adına Beynəlxalq Ədəbiyyat Mükafatı.
 2024 — Azərbaycan Yazıçılar Birliyinin Fəxri diplomu.

 İstinadlar 

Kateqoriya:Azərbaycan yazıçıları
Kateqoriya:Azərbaycan şairləri
Kateqoriya:Azərbaycan publisistləri